Μελέτησα τις εξετάσεις.
Η ακρόαση είναι φυσιολογική και η μόλυνση εξαφανίστηκε.
Αλλά είναι δύο μέρες σε μηχανικό αερισμό.
Η αποσωλήνωση θα δείξει αν αναπνέει μόνη της.
Κι αν δεν μπορεί;
Θα τη διασωληνώσουμε ξανά.
Υπάρχει κίνδυνος μόλυνσης ή πνευμονικής βλάβης.
Όσκαρ.
Κοίτα με.
Όλα θα πάνε καλά.
Την ξέρεις τη μαμά σου.
-Είναι πολύ δυνατή. -Είναι δυνατή.
-Ναι. -Και σκληρή.
-Το ξέρω. -Όλα θα πάνε καλά.
-Εντάξει. -Εντάξει.
Μην ανησυχείς.
Πάμε.
Έλα, μαμά.
Μαμά, πάρε ανάσα.
Πάρε ανάσα, σε παρακαλώ.
Πέφτει ο κορεσμός.
Ναι.
-Δεν περιμένουμε. Διασωλήνωση. -Μην ανησυχείς.
ΜΕ ΚΟΜΜΕΝΗ ΤΗΝ ΑΝΑΣΑ
Να δηλώσω ασθένεια σήμερα;
Θα μείνουμε σπίτι για να μην κολλήσουμε κανέναν.
Δεν νομίζω ότι αν μείνουμε εδώ θα ξεκουραστούμε και πολύ.
Θα το αντέξω.
Μπαμπά!
Λόλα, αγάπη μου, τι έχω πει να κάνεις πριν μπεις;
Να χτυπάω, αλλά πεινάω πολύ. Θα φάμε πρωινό επιτέλους;
Εντάξει, αγάπη μου. Έρχομαι.
Φιλάκι στον μπαμπά;
-Φόρα παντόφλες. -Καλά.
Γεια σου.
Κι εγώ κοιμάμαι σπίτι της κολλητής μου. Είσαι ο κολλητός του μπαμπά;
Ναι.
Θες πρωινό;
Ναι.
Κλείσε την πόρτα.
-Δεν είναι κανείς άλλος; -Κανείς.
-Χρειάζονται όλα αυτά; -Καλύτερα έτσι.
Αν η Σοφί μας δει μαζί, θα υποψιαστεί. Θέλουμε να σε εμπιστευτεί.
-Δεν θα 'ναι εύκολο. -Εκτός κι αν κάνεις ό,τι ζήτησα.
-Δεν το πολυβλέπω. -Μόνο έτσι θα σε ξαναδεχτεί.
Και τι να πω;
Ότι θες να γυρίσεις στην έρευνα.
Μετά από τόσο χρόνο και κόπο, δεν θες να αποκλειστείς λόγω παρεξήγησης.
Παρεξήγησης;
Μην μπεις σε λεπτομέρειες.
Θα καταλάβει ότι κάτι κρύβω.
Φρόντισε να σε πιστέψει.
Διακόπτω;
Πέρνα.
Πώς μπορώ να βοηθήσω;
Πώς είσαι;
-Εξαιρετικά. Εσύ; -Καλά.
Δεν είχα έρθει εδώ, από τότε που ξεκίνησες.
Λοιπόν; Πώς σου φαίνεται;
Μου αρέσει πολύ, είναι ωραία.
"Εδώ η Σοφί Λαφόν ανακάλυψε τη θεραπεία του καρκίνου".
Ας μην προτρέχουμε.
Πες μου, πώς νιώθεις;
Πώς νιώθεις
γνωρίζοντας ότι θα αλλάξεις τον κόσμο;
Πρέπει να είναι συναρπαστικό, έτσι;
Όντως.
Αλλά και βασανιστικό.
-Ωστόσο αξίζει τον κόπο. -Χαίρομαι.
Ήρθα να σε ευχαριστήσω.
Για τι;
Που άφησες τον Μπιελ να συμμετάσχει. Δεν ξέρεις πόσο έχει χαρεί.
Δεν σταματάει να λέει ότι είναι εξαιρετική έρευνα
κι ότι λατρεύει τη συνεργασία σας.
Και θεωρώ
ότι το ρίσκο να σε φέρω στη Βαλένθια και να σε συστήσω στην Πατρίθια
άξιζε τον κόπο.
Μάλιστα.
Ο ασθενής έφερε πολλά αιματώματα στη μέση.
Τι έχετε να πείτε;
Χρειάστηκαν αρκετές προσπάθειες για την εισαγωγή της βελόνας.
Ήρθε βοηθός για να τον ακινητοποιήσουμε, αλλά ο ασθενής…
Ήταν πολύ ταραγμένος. Και ο γιος δεν βοήθησε καθόλου.
Αυτό το καταλαβαίνω.
Αλλά γιατί η νοσηλεύτρια Εστέβεθ έκανε την παρακέντηση;
Είναι ευθύνη γιατρού.
Ναι, το ξέρω, αλλά το θέμα…
Γιατρέ Φουστέρ, ήσασταν η υπεύθυνη γιατρός.
-Ναι. -Εντάξει.
Για ποιον λόγο δεν κάνατε την παρακέντηση;
Δεν ξέρω.
Επομένως; Τι συνέβη;
Προσπάθησα να ηρεμήσω τον γιο του ασθενούς.
Και όταν γύρισα, η Μπλάνκα είχε κάνει την παρακέντηση.
Μπλάνκα, σε παρακαλώ. Άκουσέ με.
-Τι ήθελες να κάνω; -Να μη με πουλούσες κατ' αρχήν!
Δεν ήξερα τι να κάνω. Μπορεί να χάσω την άδεια εξάσκησης.
Γαμάτο, τότε.
Κι εγώ τρώω στέρηση μισθού δύο μήνες και σοβαρό παράπτωμα.
Θα σε πληρώσω εγώ. Θα πάρω δάνειο.
Το θέμα δεν είναι τα λεφτά.
Λέρωσα τον φάκελό μου, επειδή προσπάθησα να σε βοηθήσω.
Και με κρέμασες εντελώς.
Και ως συνάδελφο και ως φίλη. Αυτό πονάει πιο πολύ.
Φυσικά και θα μου πληρώσεις τους δύο μήνες.
Και με τόκο μάλιστα!
Γαμώτο.
Ορίστε, λιγάκι…
Ναι, έτσι.
Εντάξει;
-Να σου φέρω κάτι; -Όχι.
Θέλω μόνο
να καθίσεις εδώ.
Και να μου πεις
πώς…
πώς πάει η αγωγή σου.
Καλά. Είμαι καλύτερα.
-Και ήρεμος. -Ωραία.
Η Νέους λέει ότι πιστεύει ότι θα πάει καλά.
Υπέροχα.
Και γιατί έχεις μούτρα;
Πάντα ήσουν δίπλα μου.
Στη σκέψη ότι μπορεί να σε χάσω…
Δεν με έχασες, όμως.
Πέρασα να δω πώς είσαι.
Πήγαινε μια βόλτα να πάρεις λίγο αέρα.
-Εντάξει. -Και όταν έρθεις φέρε μου χυμό.
Γεια.
Μια χαρά σε βλέπω.
Θα φας τέτοια μήνυση,
που θα εύχεσαι να μην είχα ξυπνήσει ποτέ.
Πιλάρ.
Περίμενα ότι θα αντιδρούσες έτσι.
Πολύ κρίμα, γιατί εγώ πίστευα
ότι είχαμε χημεία.
Τι θα κάνουμε τώρα;
Υπό αυτές τις συνθήκες,
καταλαβαίνεις ότι δεν μπορούμε να δουλεύουμε μαζί.
Καλύτερα να παραιτηθείς, μόλις πάρεις εξιτήριο.
Αν νομίζεις ότι έτσι θα το βουλώσω,
κάνεις μεγάλο λάθος.
Πιλάρ.
Εσύ ξέρεις πολύ καλά πόσο δύσκολο είναι να βγει ο προϋπολογισμός.
Πού κολλάει αυτό τώρα;
Θα ήταν πολύ κρίμα αν συγκεκριμένες αγωγές,
όπως τα ηλεκτροσόκ, για παράδειγμα, τις ακυρώναμε.
Θα τολμούσες κάτι τέτοιο; Δεν θα το τολμούσες.
Εσύ τώρα κοίτα να γίνεις καλά. Σύντομα θα ανακοινώσουμε την παραίτηση.
Λοιπόν, περαστικά.
Καριόλη.
Γιατρέ.
Σας ευχαριστώ για την ευκαιρία.
Πρέπει να πω ότι ξαφνιάστηκα.
Δεν σας είχα ικανό να πέσετε τόσο χαμηλά.
Όπως λέτε κι εδώ, "Το μήλο πέφτει κάτω απ' τη μηλιά".
Δεν καταλαβαίνω.
Μην προσβάλετε τη νοημοσύνη μου.
Ορίστε η κάρτα σας.
Ξεκινάτε σήμερα.
Δεν το πιστεύω!
Συγγνώμη, είμαι αδέξιος. Συγγνώμη.
Περιμένετε εδώ.
Έρχομαι σε λίγο και θα μιλήσουμε, για να δω τι θα σας κάνω.
Συγγνώμη.
Γεια.
Γιατί τέτοια χαρά;
Πήρα τα αποτελέσματα της αξονικής σου και είναι…
σχεδόν τέλεια.
Σχεδόν κανένα ίχνος μετάστασης.
Περίμενες κάτι άλλο;
Όχι, αλλά ήθελα να το επιβεβαιώσουμε.
Έλα να δούμε την ουλή.
Βγάλε την πουκαμίσα.
Αν είναι δυνατόν.
Δεν θυμάμαι την τελευταία φορά που ένας άντρας μου ζήτησε να γδυθώ.
Λυπάμαι που συμβιβάζεσαι μαζί μου.
Η ουλή είναι εντάξει.
Σε δύο μήνες θα βάλουμε διαστολείς.
-Καλά νέα, έτσι; -Ναι.
Τώρα που είμαι καλά,
η πολιτική μου καριέρα πατώνει.
-Μήπως υπερβάλλεις λιγάκι; -Όχι.
Τον Εμίλιο εγώ τον έχω γεννήσει.
Πιστεύει ότι θα χάσω τις εκλογές.
Και κάτι τέτοιο θα ήταν πολύ απαίσιο;
Δεν ξέρω.
Όλη μου τη ζωή είμαι στην πολιτική.
Ακόμα κι όταν νόμιζα ότι πέθαινα
συνέχισα να δουλεύω για να κερδίσω.
Και τώρα;
Τι θέλεις να κάνεις;
Τώρα θέλω μόνο να ζήσω.
Άρα αυτό που πρέπει μάλλον να κάνω είναι να απολαύσω τη ζωή.
Να νιώσω ελεύθερη
και ίσως παράλληλα μπορέσουμε να εκτονώσουμε
αυτήν την παράξενη ένταση μεταξύ μας.
Συγγνώμη που ενοχλώ.
Δεν ενοχλείς ποτέ, Μπιελ.
Σας αφήνω μόνους.
-Τι τρέχει; -Έχουμε πρόβλημα.
-Κοίταξες καλά; -Ναι.
-Εκεί πρέπει να είναι. -Δεν είναι πια στον υπολογιστή.
-Κάπου θα τα έχει σώσει. -Στον σκληρό της δίσκο.
Που τον έχει πάντα πάνω της.
Δύσκολα θα μπορέσουμε να τον πάρουμε.
Χρειαζόμαστε απτές αποδείξεις.
Τα πραγματικά δεδομένα σίγουρα είναι εκεί.
Τι να κάνουμε;
Ζήτα βοήθεια.
-Με συγχωρείτε, η γιατρός Φουστέρ; -Ρώτα στην υποδοχή στα Επείγοντα.
-Ξέρετε πού είναι η γιατρός Φουστέρ; -Όχι, λυπάμαι.
-Η γιατρός Φουστέρ. Πού… -Θα σε δει όποιος μπορεί.
Εγώ δεν…
Μπορεί να έρθει γιατρός; Αυτός ο άντρας χρειάζεται γιατρό.
Με συγχωρείτε. Μπορεί να έρθει ένας γιατρός αμέσως;
-Ο ασθενής χρειάζεται γιατρό. -Έρχομαι, ένα λεπτάκι.
Γάμα το!
Αυτό είναι απόρρητο. Τι κάνεις;
-Χρειάζεται γιατρό. -Θα καλέσω τώρα.
Όχι, έχει επιγλωττίτιδα. Πνίγεται. Γάντια.
-Δεν επιτρέπεται. -Θέλω σετ κρικοθυρεοειδοτομής.
Ο κορεσμός πέφτει. Θα πεθάνει.
Βάλ' του οξυγόνο, 8 mg δεξαμεθαζόνη, 2 γρ. αμοξικιλλίνη/κλαβουλανικό οξύ.
Κακώς το κάνουμε εδώ.
Κι αυτός κακώς αφέθηκε μόνος, αλλά έτσι είναι η ζωή.
Δώσε μου το σετ.
Μπράβο.
-Χωρίς αποστειρωμένο οθόνιο; -Δεν προλαβαίνω. Νυστέρι.
Λοιπόν.
Λαβίδα.
Τον σωλήνα. Και καθάρισε λίγο το αίμα.
Καθετήρα, παρακαλώ.
Ωραία.
Κοντεύουμε.
Ασκό αερισμού.
-Μπράβο. -Γαμώτο.
Κοντεύουμε.
Παραλίγο.
-Τι σκατά κάνετε; -Ροθίο!
Εσύ είσαι η Ροθίο; Σ' έψαχνα.
Τι λέει; Λουθία Άρο.
Καινούργια γιατρός. Χαίρω πολύ.
Πολύ καλός αυτός.
Η Πατρίθια Σεγούρα, που ξεκίνησε ως απόλυτο φαβορί,
στην τελευταία δημοσκόπηση έπεσε στη δεύτερη θέση, πίσω απ' την Ισότητα.
Αρνητικό αντίκτυπο είχαν τα πρόσφατα νέα για τη διοίκηση του Σορόγια…
Θεέ μου.
…και το φλερτ με την Ελευθερία, που…
Σου το είπα.
-Θα μας δημιουργούσε προβλήματα. -Και τι ήθελες;
Ή αυτό ή θα έπαιρναν κεφάλι.
Το κέρατό μου!
Η πρόεδρος…
Σκάσε κι εσύ, σκάσε επιτέλους.
Γαμώτο μου.
Πήραν απ' την εκπομπή της Άννας Ροβίρα για συνέντευξη,
για να φανεί η ανθρώπινη πλευρά σου.
Υπέροχα.
Οι ψηφοφόροι δεν με θέλουν πιο ανθρώπινη. Ούτε κι εσύ.
Με θέλουν αποφασιστική, σκληρή, οδοστρωτήρα.
Ναι, αλλά ο Χακόμπο Σάντος είναι ο απόλυτος οδοστρωτήρας.
Μαλάκωσε, γιατί θυμίζεις Χίτλερ.
Και τι να κάνω;
Τι σκατά να κάνω;
Είμαι ανάμεσα σε ακροδεξιά και αριστερά.
Μες στη μέση, ρε γαμώτο! Πες μου τι να κάνω;
Δύο εβδομάδες πριν τις εκλογές.
Τι κάνουμε;
Ποιος κάνει κρικοθυρεοειδοτομή στα Επείγοντα;
Η καινούργια που μας έστειλε η Healock.
-Έρχομαι. -Εντάξει.
-Πού είναι; -Έλα.
-Θα σ' τη συστήσω για να την καλωσορίσεις. -Ή να την αποχαιρετήσω.
Γιατρέ Άρο, η γιατρός Ντονόσο…
-Τζέσι! Πόσο χαίρομαι! -Λούθι;
-Πόσο χαίρομαι που σε βλέπω! -Τι θες εσύ εδώ;
-Την ξέρεις; -Είναι φίλη απ' τη σχολή.
-Και όχι μόνο! -Και η κρικοθυρεοειδοτομή;
Θα της μιλήσω.
-Πάμε να πιούμε έναν καφέ; -Ναι…
-Πάω ν' αλλάξω. -Θα σε συνοδεύσω.
Και θα πούμε τα νέα μας! Πόσο χαίρομαι!
Θέλουμε φωτογραφίες του νέου εξοπλισμού.
Για να μάθουν όλοι
ότι το καλύτερο Γυναικολογικό το έχει το Σορόγια.
Όσο περισσότεροι το ξέρουν, τόσο το καλύτερο.
Κι εγώ που νόμιζα ότι τα δημόσια δεν χρειάζονται διαφήμιση.
Λίγη διαφήμιση δεν βλάπτει ποτέ.
Και στο μεταξύ κανείς δεν ασχολείται
με άλλες υπηρεσίες που, για διάφορους λόγους, δεν πάνε καλά.
Πάντα έτσι κάνετε με όσους προσπαθούν να σας βοηθήσουν;
Γιατρέ Σάντερ;
Εντάξει, φτάνει.
Σε ευχαριστούμε για όσα κάνεις για το Γυναικολογικό.
Υπόσχομαι ότι θα κάνουμε τα πάντα για να βοηθήσουμε, έτσι;
-Ναι, αλλά δεν θα βαφτώ κι άλλο. -Είναι μεγάλη φωτογραφία.
Επιτέλους, Αντόνιο.
Πες μου τι έμαθες.
Τι κάνεις;
Ράμματα.
Θες να ξαναχειρουργήσεις;
Πολύ αισιόδοξο σε κόβω.
Εγώ είμαι αισιόδοξος.
Αν και αυτό το νοσοκομείο δοκιμάζει την υπομονή μου.
Όλη μέρα σβήνω φωτιές.
Με τον Νέστορ,
τη Σοφί,
την Τζέσικα, την Πιλάρ, εσένα…
Βαλθήκατε όλοι να μου κάνετε τη ζωή δύσκολη.
Αφιερώνετε τον χρόνο σας στο να μου σπάτε τα αρχίδια ουσιαστικά.
Είστε ένα μάτσο υστερικοί.
Αν θες να εκτονωθείς, η Νέους είναι δύο ορόφους κάτω.
Καλό θα μου 'κανε, εδώ που τα λέμε.
Αλλά δεν χρειάζομαι ψυχοθεραπεία. Χρειάζομαι κάποιον να σβήνει φωτιές.
Εσένα.
Τι λες;
Τρελάθηκες.
Λιγάκι.
Γιατί προσφέρω τη διεύθυνση σε κάποιον
που θα δώσει συνέντευξη για να με καταστρέψει.
Και πιστεύεις ότι γι' αυτό θα το βουλώσω;
Όχι, όχι γι' αυτό.
Σου προσφέρω την ευκαιρία να κρατήσεις την άδεια εξάσκησης.
Η θέση είναι το κερασάκι στην τούρτα.
Εγώ ενημέρωσα το συμβούλιο για ό,τι έγινε με την Τζέσικα.
Μπορώ να τους πείσω ότι ήταν όλα μια ατυχής παρεξήγηση.
Δεν σε εμπιστεύομαι καθόλου, Νικολάς.
Το καταλαβαίνω.
Είδες, όμως; Δεν αρνήθηκες κατηγορηματικά.
Σκέψου το, εντάξει;
Εκτός κι αν θες να συνεχίσεις να εξασκείσαι στα ράμματα.
Γιατί δεν με ειδοποίησες;
Δεν ξέρω.
-Τι έγινε; -Τίποτα.
Όχι, δεν έγινε τίποτα.
Τίποτα.
Δεν ξέρω, βαριόμουν και είχα ανάγκη να αλλάξω παραστάσεις.
Είσαι κορυφαία χειρουργός στη Μαδρίτη,
αλλά γυρίζεις στη Βαλένθια, ως επιμελήτρια στα Επείγοντα.
-Δεν με πείθεις. Τι έγινε; -Αφού με ξέρεις τώρα.
Έτσι μου 'ρθε. Δεν το πολυσκέφτηκα.
Άσε που μου έλειψε πολύ η θάλασσα.
Λουθία!
Σ' το ορκίζομαι. Δεν ξέρω.
Κι εσύ.
Μου έλειψες.
Και γιατί δεν ήρθες για τον Ρόδρι;
Σου τηλεφώνησα.
Ναι.
Δεν είναι το ίδιο.
Δεν ξέρω.
Η ζωή μου στη Μαδρίτη ήταν πολύ χάλια τότε, και…
Δεν μπορούσα να φύγω. Δεν μπορούσα…
Σου ζητάω συγγνώμη.
Ειλικρινά συγγνώμη.
Εντάξει.
Έλα τώρα.
Τι έγινε;
-Δεν χαίρεσαι που είμαι εδώ; -Χαίρομαι, αλλά έχω ξαφνιαστεί.
Πάμε να παρτάρουμε, να θυμηθούμε τα παλιά.
-Θα τα πιούμε στο Denon, θα χορέψουμε. -Όχι, έχει κλείσει.
-Τι; -Γεια. Καλημέρα.
Λιουίς. Από εδώ η Λουθία.
-Γεια. -Χαίρω πολύ.
-Κι εγώ. -Φίλη απ' τη σχολή.
-Χάρηκα. -Θα είστε μαζί στα Επείγοντα.
-Καλώς ήρθες. -Ευχαριστώ.
-Είναι ο σύντροφός μου. -Ωραία.
Κι αρραβωνιαστικός της.
Τι; Τι λες, Τζέσι;
Γιατί δεν είπες τίποτα;
Πλάκα κάνεις; Πώς την κατάφερες;
Ξέρεις ποια ήταν η Τζέσι; Απίστευτο.
Είμαι πειστικός.
Φεύγω.
Έλα να τα πούμε μετά, έχω να σου πω κάτι ιστορίες.
Μην τα κάνεις μαντάρα πάλι.
Στον λόγο μου.
Θεέ μου.
"Τζέσι";
Ναι, μην το σχολιάσεις.
-Όλα καλά; -Όλα καλά.
Με ειδοποίησαν οι δημοσιογράφοι, η συνέντευξη θα καθυστερήσει λίγες μέρες.
Γιατί; Ήταν όλα έτοιμα.
Μάλλον για να βγει λίγο πριν τις εκλογές, να έχει μεγαλύτερο αντίκτυπο, δεν ξέρω.
Εντάξει.
Λοιπόν, τα λέμε αργότερα.
-Εντάξει. -Πάω να αλλάξω.
-Γεια. -Γεια.
Η συνέντευξη είναι στις 17:00. Θα σε ρωτήσουν για τον Χακόμπο Σάντος.
Αυτό είναι σημαντικό.
Πρέπει να τοποθετηθείς σθεναρά κατά της πολιτικής του,
αλλά παράλληλα να τον προσεγγίσεις.
Εμπρός; Με ακούς;
Ναι, εμπρός.
Σε ακούω, αλλά δεν ξέρω πώς να του δώσω και μπάτσο και γλωσσόφιλο
χωρίς να φανώ θεόμουρλη.
Δεν μπορείς να καπνίσεις εδώ.
Ορίστε;
Εγώ έφερα το αντικαπνιστικό νομοσχέδιο. Το ξέχασες μήπως;
Φωτιά.
Δες το σοβαρά, σε παρακαλώ.
Με πήραν από Μαδρίτη.
Ο Αλφόνσο ανησυχεί, σκέφτεται να έρθει να βοηθήσει.
Ίσως δεν χρειάζομαι να έρθει.
Ίσως χρειάζομαι διακοπές και να κόψω το κάπνισμα.
Μα τι λες;
Τι έγινε;
Τι σκατά…
Ετοίμασε εσύ το πιάτο. Πρώτα την κρέμα φουντουκιού, αργεί πολύ.
-Δες και τα κοψίματα του τόνου. -Δώσ' τον μου.
-Φέρε. Πώς τον λένε; -Πέδρο.
Γεια σου, Πέδρο. Τι λέει;
Το αφεντικό σου δεν μπορεί τώρα.
Θα σε πάρει σε λίγο.
Ναι, τελειώνουμε σε λίγο.
Εντάξει. Φιλί.
Όλα καλά. Γεια.
Τέλος, Άνχελ.
Γεια. Μπιελ Ντε Φελίπε. Ειδικευόμενος, έχω εφημερία.
Γεια. Λουθία Άρο, η νέα γιατρός. Από εδώ ο Άνχελ Μουνιόθ.
-Με κάλεσες για κόψιμο στο δάχτυλο; -Ξέρεις ποιος είναι;
Είναι ένας φοβερός σεφ. Πόσα αστέρια έχεις;
-Δύο Μισελέν; -Πάω για το τρίτο.
-Κόπηκε δύο φορές σε τρεις μέρες. -Απ' το άγχος μάλλον.
-Ναι. -Τρέμουν τα χέρια σου;
Πριν από κάνα δύο εβδομάδες άρχισα να μη βλέπω καλά από το αριστερό μάτι.
Δεν το ανέφερα, γιατί διακυβεύονται πολλά.
Μάλιστα. Κάτσε να σε εξετάσω.
Εντάξει.
Θεωρώ ότι πρώτα πρέπει να γίνει αξονική
και βλέπουμε αν πρέπει να νοσηλευτεί.
-Πολύ καλά. -Καλά έκανε και μας κάλεσε.
-Κοιτάξτε τι έγινε. -Τι 'ναι;
-Δεν ξέρω. -Είναι σοβαρό.
-Ανέβασε τη φωνή. -Τι έγινε;
-Φωτιά; -Όχι.
Έγινε έκρηξη σε σχολείο που προοριζόταν για εκλογικό τμήμα.
Μάλλον είναι τρομοκρατική επίθεση.
Είναι σοβαρά!
-Άκρη! -Τι έχουμε, Σάρα;
Κρανιοεγκεφαλικό τραύμα. Χωρίς κάκωση νωτιαίου μυελού.
-Τι χορηγήσατε; -Ορό και μορφίνη.
Στην αναζωογόνηση. Γενικές και ΗΚΓ.
Πες στο Νευροχειρουργικό σε μισή ώρα να εγχειρίζεται.
Πάμε, προσοχή.
Πέρε, μην τον αγγίξετε. Ίσως έχει γυαλιά στην καρδιά.
Ροθίο, έρχονται κι άλλοι.
Μπιελ, με την έγκυο. Έρχεται γυναικολόγος. Λουθία, βοήθα τον Λιουίς.
-Πάμε. -Προσεχτικά.
Εντάξει. Θέλω να ανακαθίσεις για να σε ακροαστώ.
Ευχαριστώ. Εισπνοή από το στόμα.
Λαβεταλόλη. Είναι όλα στο κόκκινο.
-Πάρε ανάσα. -Είναι καλά το μωρό;
Έτσι πιστεύουμε.
Έχει διάχυτη ανάσπαση ST, ένδειξη περικαρδίτιδας.
-Αλλά είναι σπάνιο σε τέτοια τραύματα. -Τι έγινε;
Έχει πολλές πληγές από γυαλιά.
Αιμοδυναμικά σταθερός, αλλά έχει περικαρδιακή συλλογή υγρού.
Κάνατε περικαρδιοπαρακέντηση;
Όχι.
Κάναμε μελέτη στη Μαδρίτη και ανακαλύψαμε ότι περιττεύει σε ήπιες συλλογές.
Και δεν το θεώρησα λογικό.
Η συλλογή υγρού είναι ένδειξη για χειρουργική εξερεύνηση.
-Ναι, αλλά… -Γιατί δεν χειρουργείται;
Γιατί δεν χρειάζεται.
-Όταν τελειώσετε, στο χειρουργείο. -Εντάξει.
Φυσικά. Εντάξει.
Τζέσικα.
-Περίμενε. Μπορώ να σε βοηθήσω. -Μείνε εδώ.
-Το έχω κάνει χίλιες φορές. -Μείνε εδώ.
Οι χειρουργοί του Σορόγια ξέρουμε να χειρουργούμε.
Είσαι γιατρός στα Επείγοντα, άρα μείνε εδώ.
Φυσικά.
-Εντάξει. -Ωραία.
Μην ανησυχείς.
Δεν υπάρχουν δευτερογενή τραύματα.
Πάλι καλά. Θα ειδοποιήσετε τον άντρα μου;
Ναι. Όταν τελειώσουμε, μπορεί να σε δει.
Από πού σε ξέρω;
Ήσουν η γιατρός μου στα άλλα δύο παιδιά.
Και ποιος σε βλέπει τώρα;
Δεν έρχομαι εδώ. Με παρέπεμψαν στο Σάντα Μαργαρίτα.
-Τόσο μακριά; -Ναι, δεν ξέρω γιατί.
Σου έκαναν όλες τις εξετάσεις εκεί;
Χωρίς αμάξι και με δύο παιδιά, κάνα δυο τις παρέλειψα.
Δεν έκανες τον υπέρηχο των 20 εβδομάδων;
Όχι.
Γιατί;
Συμβαίνει κάτι;
Οι σοβαρά τραυματίες νοσηλεύονται.
Αναβάλαμε όλα τα χειρουργεία, σε περίπτωση κι άλλων επιθέσεων.
-Μπες στην ουσία. -Έχουμε χειρουργεία, αν χρειαστεί.
-Και όσοι νοσηλεύονται; -Έχουν σταθεροποιηθεί.
Αλλά κάποιοι είναι σοβαρά.
Τι σκατά έγινε πάλι;
Ακούστε. Έχουμε κόκκινο κωδικό.
Πρέπει να εκκενώσουμε.
Όσοι περπατάνε, με νοσηλευτές. Όσοι είναι σε φορείο, με βοηθούς.
Λουθία, εσύ αυτούς τους ασθενείς. Λιουίς, με όσους είναι υπό παρακολούθηση.
Αργά, αλλά σταθερά. Δεν τρέχουμε.
-Πάμε ένας ένας. -Την ακούσατε. Σιγά σιγά.
Ελάτε, πάμε!
Δεν ακούτε τον συναγερμό;
-Κόκκινος κωδικός. Πάμε. -Κόκκινος;
Πρέπει να εκκενώσουμε. Πάμε!
-Θα με βοηθήσετε; -Όλοι έξω.
Μάσκα μη επανεισπνοής. Ακινητοποίηση και παρακολούθηση.
-Πατρίθια! Τι έγινε πάλι; -Φωτιά, λένε. Δεν έχω ιδέα.
Πάμε στο σχολείο, η επίθεση αποδίδεται σε ομάδες της Ελευθερίας.
-Πρέπει να κάνεις δηλώσεις αμέσως. -Τι λες;
Μη φέρνεις την καταστροφή.
-Νικολάς, φεύγω. -Πήγαινε.
Οι υπό παρακολούθηση στο πλάι. Και μην κλείνετε τις εξόδους! Εντάξει;
-Νικολάς, τι ξέρουμε; -Μιλάω με την αστυνομία.
Ελάτε, πάμε έξω.
Έξω.
Περίμενε ένα λεπτό.
Πάμε. Φύγετε από δω.
Γιατρέ Μόα, πού είναι ο Μπιελ; Δεν τον βλέπω.
-Δεν ήταν μαζί σου; -Προσοχή, παρακαλώ!
Άκυρος ο συναγερμός!
Δεν υπάρχει ούτε πυρκαγιά ούτε απειλή για βόμβα.
Γυρίστε στη δουλειά σας.
Έλα.
Πάμε.
Συγγνώμη, γιατρέ.
Γιατρέ!
Η ασθενής σας έχει αγχωθεί, σας ψάχνει.
Εντάξει, περίμενε. Έρχομαι αμέσως.
Πρέπει να πάτε στην ασθενή σας.
Καλά, έρχομαι.
Γιατρέ.
Πάμε.
Μιλήσατε με τις οικογένειες των θυμάτων;
Όχι ακόμα.
Τα θερμά μου συλλυπητήρια στις οικογένειες των νεκρών.
Μια ακροδεξιά ομάδα ανέλαβε την ευθύνη.
-Δεν θα πείτε κάτι; -Ναι.
Θα το πω στα ισπανικά, γιατί φαντάζομαι ότι ακούει όλη η χώρα.
Θα αφήσουμε τις δυνάμεις ασφαλείας να κάνουν τη δουλειά τους.
Δεν μπορούμε να πούμε κάτι με σιγουριά, γιατί δεν ξέρουμε τίποτα.
Αυτό που μπορώ να πω είναι ότι είμαι κάθετα εναντίον… της βίας.
-Οι εκλογές θα διεξαχθούν κανονικά; -Δεν αποστασιοποιείστε από την Ελευθερία.
-Η πρόεδρος δεν έχει άλλα σχόλια. -Ευχαριστώ.
Κάτι ακόμα.
Τι λέει το πρωτόκολλο τώρα;
Πρόεδρε, σας παρακαλώ.
Σεγούρα, φασίστα!
Εσύ φταις, που συνεργάζεσαι με φασίστες.
Φασισταριό!
-Είσαι καλά; -Δώσε μου χαρτομάντιλο.
Φασίστρια;
Φασισταριό;
Με είπες φασίστρια;
Κανείς άλλος δεν έχει πάρει τόσα μέτρα για τις ευάλωτες ομάδες.
Μια ζωή αγωνίζομαι σε έναν κόσμο αντρών, για να αποδείξω την αξία μου ως γυναίκα.
Μεγάλο θράσος.
Πριν από λίγο με ρωτήσατε αν θα διεξαχθούν οι εκλογές.
Δεδομένης της κατάστασης, το πιο λογικό είναι
να διεξαχθούν κανονικά.
Αυτήν την Κυριακή
αυτό το σχολείο θα ανοίξει.
Από σήμερα το Δημοτικό Σχολείο Αθορίν
θα αποτελεί το σύμβολο και την καρδιά της δημοκρατίας μας.
Για να αποδείξουμε ότι δεν φοβόμαστε,
εγώ η ίδια θα έρθω να συνοδεύσω τους ψηφοφόρους.
Γιατί το θάρρος της Βαλένθια είναι πιο ισχυρό κι από βόμβες.
Και επειδή τον φανατισμό σας εμείς θα τον πολεμήσουμε με ψήφους.
-Ευχαριστώ πολύ! -Πάμε.
Ευχαριστώ.
Πέτυχε; Τα πήρατε όλα;
-Δεν μπόρεσα να τα κατεβάσω όλα. -Σοβαρά;
Πήρα μεγάλο ρίσκο με τον συναγερμό.
Πιλάρ, έχουμε αρκετά.
Η Σοφί διαβεβαιώνει ποσοστό επιβίωσης 60% στα πέντε χρόνια
και η ανάλυση υποδεικνύει 40%.
Ωραία, άρα έχουμε ό,τι χρειαζόμαστε.
-Είσαι καλά; -Ναι.
Επομένως ενημερώνουμε την επιτροπή δεοντολογίας;
Όχι, αυτό θα πάρει μήνες.
Άσε που θα την ενημερώσουν και θα προλάβει να αντιδράσει.
Μένει μόνο να πάμε στην αστυνομία.
Δεν γίνεται.
Αν την καταγγείλουμε, η δοκιμή θα διακοπεί.
Τι περίμενες ότι θα γινόταν όταν ζητήσατε βοήθεια;
Ότι τα αποτελέσματα ήταν χειρότερα, ότι θεραπεύεται μόνο το 10%.
Αλλά λειτουργεί.
Το 40% δεν είναι το 60% που υποσχέθηκε.
Λέει ψέματα και σκοτώνει τους άλλους.
Όλοι αυτοί οι ασθενείς, πριν την έρευνα, ήταν ανίατα περιστατικά.
Είναι η μόνη τους ελπίδα.
Σε καταλαβαίνω, αλλά η Σοφί έχει καταπατήσει κάθε αρχή της βιοηθικής.
Κι έχω μπουχτίσει πλέον
να βλέπω αυτούς τους αναίσχυντους να θεωρούν ότι είναι υπεράνω.
Ξέρω αυτούς που θεραπεύονται.
Τι να τους πω;
Ότι αφού είναι μόνο ένα 40% θα τους αφήσουμε να πεθάνουν;
Θα κάνω εγώ την καταγγελία.
-Πιλάρ, είναι άδικο. -Λοιπόν.
-Αρκετά. -Είναι άδικο.
Λοιπόν.
Πρέπει κάτι να κάνουμε, ναι.
Θα βρούμε τρόπο
ώστε όσοι ωφελούνται από την αγωγή να συνεχίσουν να επωφελούνται.
Πάμε σπίτι να το σκεφτούμε.
Μιλάμε αύριο.
Συμφωνείτε;
Για όνομα του Θεού…
Πώς πάει;
Σκατά.
Σχολάς όπου να 'ναι, έτσι;
Όχι, πρέπει να μιλήσω στον Νικολάς.
-Η έγκυος από την επίθεση. -Ναι.
Το έμβρυο έχει τετραλογία του Φαλό, είναι πάνω από 20 βδομάδων.
Μαλακία. Γιατί δεν το εντόπισαν νωρίτερα;
Η μητέρα έχει ιστορικό κυήσεων υψηλού κινδύνου.
Ο καριόλης ο Νικολάς
παραπέμπει τις περίπλοκες κυήσεις σε άλλα νοσοκομεία.
Δεν το πιστεύω.
Όλοι πρέπει να κάνουμε θυσίες, όσο κι αν μας ενοχλεί.
Η υπηρεσία πέντε αστέρων είναι ακριβούτσικη.
Ακούς τι λες;
Άκου, είναι αργά.
Να σου πω.
Στο εξής, όταν έχεις πρόβλημα, να 'ρχεσαι σ' εμένα.
Είμαι πάλι ο διευθυντής.
Μα…
Δεν αντέχω.
Τα λέμε αύριο.
Τι λέει;
Με τρόμαξες.
Θα αλλάξεις καριέρα; Θα πας στο Cirque du Soleil;
Δεν σε πονάει η πλάτη σου, γι' αυτό το λες.
Δύσκολη μέρα λόγω της βόμβας;
Στην περίπτωσή μου η βόμβα έχει ονοματεπώνυμο.
Λουθία Άρο.
Η καινούργια στα Επείγοντα;
Γνωρίζεστε;
-Είναι φίλη απ' τη σχολή. -Τι λες;
Αχώριστες.
Είναι σαν κάτι συγγενείς, που τους αγαπάς πολύ,
αλλά τους αντέχεις σε μικρές δόσεις, γιατί σε…
Ναι, κατάλαβα.
Ούτε 24 ώρες δεν έκλεισε και έχω πιαστεί ολόκληρη.
Αν μείνει, θα πεθάνω. Δεν θα αντέξω.
-Γιατί… -Μου επιτρέπεις;
-Όχι, καλά είμαι. -Δεν είσαι καλά.
Χάλια είσαι.
-Ναι, χάλια. -Θα σε βοηθήσω, δεν πειράζει.
Το "Δεν πειράζει" είναι η πιο επικίνδυνη ατάκα.
-Χάλια είσαι. -Εκεί.
Εδώ, έτσι;
Ναι.
Περίμενε.
Κι εδώ.
Ωραία, εντάξει.
Εντάξει.
-Καλά είμαι. -Σίγουρα;
-Αλήθεια. -Εντάξει.
-Ευχαριστώ. -Παρακαλώ.
-Γεια. -Γεια.
-Ναι. -Πάμε για ποτάκι.
Γεια!
-Τι λέει; -Καλά. Εσύ;
Καλά.
Ο Κίκε. Η Λουθία.
-Καινούργια γιατρός στα Επείγοντα. -Μέχρι να απολυθώ.
Τόσο χάλια ήταν σήμερα;
-Έκανα κρικοθυρεοειδοτομή πριν υπογράψω. -Γαμώτο.
Η διευθύντρια των Επειγόντων με μισεί.
Και η κολλητή μου δεν είναι πια φίλη μου.
Ήταν γεμάτη μέρα.
Αυτή είναι η ρουτίνα μας.
-Αλήθεια; -Ναι.
-Θέλετε; -Αμέ.
Ωραία.
Τι θα κάνετε; Θα πάτε για ποτό;
-Όχι, θα πάμε για φαγητό. -Ράμεν.
-Αν ψήνεσαι… -Έλα.
Δεν ψήνομαι για ράμεν, έχω όρεξη για κάτι…
Για κάτι πιο δυνατό.
Ξέρετε τι θέλω;
Να εκτονωθώ.
Είχα πολύ καιρό να έρθω στο λούνα παρκ.
Πάντα ανέβαινα σε αυτό την περίοδο των εξετάσεων.
-Σοβαρά; -Και τα ξεχνούσα όλα.
Πάμε!
-Έλα, πάμε. -Εγώ δεν μπαίνω σ' αυτό.
Τι λες, ειδικευόμενε; Θες να πας στα παιδικά;
Εγώ μέσα, γι' αυτό ήρθαμε.
-Γι' αυτό. -Θα σας κρατάω τα πράγματά σας.
-Όχι. -Έλα, Μπιελ.
-Όχι. -Πάμε.
Πήγαινε, εγώ θα προσπαθήσω να τον πείσω.
Είσαι μεγάλη κότα.
-Θα σας πάρω τηλέφωνο. -Γεια.
Εντάξει.
-Πήγαινε μαζί του. -Τι λες;
-Δεν θα με πείσεις. -Θα σε πείσω.
Ξέρεις τι κάνουν τα μηχανήματα; Πάνε με 100 χλμ/ώρα.
-Μα τι λες; -Κατάγματα, εξαρθρώσεις…
Εντάξει. Δεν μου λες; Πάντα έτσι χαβαλές είσαι;
Είναι παράξενο που γίνονται τόσα λίγα ατυχήματα.
Είναι παράξενο που είσαι γιατρός και υποχόνδριος.
Καμία σχέση. Και δεν είμαι υποχόνδριος.
Λοιπόν, άκου. Πάμε εκεί.
Το χειρότερο που μπορεί να συμβεί είναι να αστοχήσεις εντελώς.
-Εκτός κι αν φοβάσαι. Φοβάσαι. -Εντάξει.
-Πάμε; -Αμέ.
Έλα. Γεια!
-Γεια σας. -Πόσο πάει;
-Τρεις βολές, πέντε ευρώ. -Εντάξει.
Εσύ ή εγώ;
-Εγώ; -Εντάξει, εσύ.
-Ωραία. -Για να σε δω.
Ευχαριστώ.
Σε αγχώνω;
-Όχι. -Ωραία.
-Μάλιστα. -Αμάν.
-Είμαι υπό πίεση. -Χάλια.
Ξανά.
Λοιπόν.
Ξέρεις τι σου συμβαίνει;
Θέλεις να έχεις τον έλεγχο. Εξού και η υποχονδρίαση.
Αλλά δεν μπορείς να ελέγχεις τη ζωή.
Λύγισε τα γόνατα, σήκωσε το πιγούνι.
Δώσε βάση, λύγισε τα γόνατα.
Και τώρα αφέσου. Εντάξει;
Σοβαρά.
Πάρε θέση.
Εντάξει. Εισπνοή.
Εκπνοή.
-Μη γελάς. Συγκεντρώσου. -Συγκεντρώνομαι.
Εντάξει, αν το πετύχεις,
θα μπεις μαζί μου στην "Κόλαση".
Εντάξει; Ναι ή όχι;
-Ναι. -Εντάξει, πάμε.
Συγγνώμη.
-Ήταν απίστευτο. -Νόμιζα ότι θα πεθάνω.
-Νιώθεις ανανεωμένος; -Ήταν άπαιχτο.
-Πάμε ξανά. -Εντάξει.
Ενίοτε αρκεί ένα σπρωξιματάκι για να κάνεις μια τρέλα.
Φεύγεις;
Ο τσακωμός σου με τη Ροθίο
δεν χρειάζεται να επηρεάσει εμάς;
Ο "τσακωμός";
Η κοπέλα σου με πούλησε κανονικότατα.
Κακώς έκανες την παρακέντηση.
Κοίτα, Μάι, θα το βουλώσω, αλήθεια. Είναι πολλά αυτά που δεν ξέρεις.
Σοβαρά;
Για πες.
Για τα χάπια;
Μου το είπε. Και ξέρω ότι έπαιξες ρόλο.
Δεν έχουμε μυστικά.
Εφόσον δεν έχετε μυστικά,
σου είπε ότι τη νύχτα της DANA
την είδα να φεύγει με την κόρη σου.
Ορίστε;
Την καριόλα.
Η Σεγούρα απέδειξε ξανά ότι πιάνει τον σφυγμό της εποχής.
Κράτησε αποστάσεις από τον Χακόμπο Σάντος.
Μετά από μια πύρινη ομιλία,
φαίνεται ότι πήρε με το μέρος της τους αναποφάσιστους.
Δεν παίζεσαι, ρε. Δεν παίζεσαι!
Πίεση, κάμερες και μικρόφωνα. Μόνο αυτό χρειάζεται για να πάρει φωτιά!
Θα νικήσουμε, παιδιά!
Σ' αγαπώ!
Ναι, ρε γαμώτο!
Θα τηλεφωνήσω στον Αλφόνσο.
Είναι πολύ καλή.
Καταγγέλλω τη Σοφί Λαφόν για απειλή κατά της δημόσιας υγείας κι ανθρωποκτονία.
Υποτιτλισμός: Μάρθα Λυρώνη